
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Municipiului Focşani în calitate de coorganizator, prin Clubul Sportiv Municipal Focşani 2007, la desfăşurarea Concursului Naţional de arte marţiale karate stilul shotokan „ Cupa Satori 2012” Focşani, ediţia a III-a 
              Consiliul Local al Municipiului Focşani, judeţul Vrancea, întrunit în şedinţă ordinară,

Analizând proiectul de hotărâre iniţiat de consilierii locali: Boboc Tudoriţa Rodica, Dumitru Constantin, Oloeriu Ioan Liviu, Matişan Bogdan Emilian, Nistoroiu Neagu, Pădineanu Gabriel, Radu Niţu, Veber Laurenţiu Felician Doru, Pintilie Vasile, Mardare George, Fodoreanu Doina, Dobre Vasile şi Stan Gheorghe, prin care se propune aprobarea participării Consiliului Local al Municipiului Focşani în calitate de coorganizator, prin Clubul Sportiv Municipal Focşani 2007,  la desfăşurarea Concursului Naţional de arte marţiale karate stilul shotokan „ Cupa Satori 2012” Focşani, ediţia a III-a şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 22605/07.05.2012;

· Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret;

· Având în vedere adresa transmisă  de  consilierii locali înregistrată la nr. 21885/03.05.2012, adresa Federaţiei Române de Arte Marţiale din 03.05.2012 şi Contractul de colaborare încheiat între Clubul Sportiv Municipal Focşani 2007 şi Clubul Sportiv Satori Focşani ;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  Se aprobă participarea Consiliului Local al Municipiului Focşani în calitate de coorganizator, prin Clubul Sportiv Municipal Focşani 2007, la desfăşurarea Concursului Naţional de arte marţiale karate stilul shotokan „ Cupa Satori 2012” Focşani, ediţia a III-a.
                Art. 2 (1) Se aprobă alocarea sumei de 22,22 mii lei, Clubului Sportiv Municipal Focşani 2007 pentru organizarea Concursului Naţional de arte marţiale karate stilul shotokan„ Cupa Satori 2012” Focşani, ediţia a III-a, prin majorarea bugetului propriu la venituri „Subvenţii pentru instituţii publice” ( 43.10.09) şi la  cheltuieli „ Bunuri şi servicii”, articolul bugetar „Alte cheltuieli cu bunuri şi servicii” (20.30.30),cu suma de 22,22 mii lei.
                          (2) Suma prevazută la alin (1) va fi utilizată de Clubul Sportiv Municipal Focşani 2007 pentru organizarea Concursului Naţional de arte marţiale karate stilul shotokan        „ Cupa Satori 2012” Focşani, ediţia a III-a,  astfel: 8,00 mii lei pentru 400 medalii, 10,00 mii lei pentru 100 cupe, 0,72 mii lei pentru 6 plachete omagiale, 2,50 mii lei pentru 500 diplome şi 1,00 mii lei pentru materiale promoţionale. 

                 Art. 3 Direcţia economică, prin Serviciul buget contabilitate, este autorizată să introducă modificările corespunzătoare în structura Bugetului General al Municipiului Focşani pe anul 2012.
                Art. 4 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, protecţie civilă, Direcţia de resurse umane şi coordonare unităţi subordonate şi Clubul Sportiv Municipal Focşani 2007 .

     PREŞEDINTE DE ŞEDINŢĂ,

           Oloeriu Ioan Liviu
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană

